отчети са подробни, разбираеми и съдържат обяснения относно финансовите данни и тяхното тълкуване, докато отчетите, достъпни чрез базата данни на D&B, често са общи и в тях липсват достатъчно подробности или анализ на изходните данни. Освен това в базата данни на D&B са включени всички налични данни и са „стандартизирани базовите отчетни данни“, което добавя несигурност относно точния обхват на данните;
 б)
 съществуват фактически доказателства, че данните в базата данни на D&B са ненадеждни, като включеният в извадката производител износител Ningbo Jinding е показал в свои предишни изявления (70), че неговите собствени данни в базата данни на D&B не съответстват на данните в неговите одитирани отчети;
 (296)
 във връзка с наличните данни за производителите на скрепителни елементи в Малайзия, както е посочено в съображение 223, във втората бележка Комисията потвърди наличието на финансова информация за едно дружество в Малайзия, произвеждащо продукта, предмет на разследването. Поради тази причина не е било необходимо да се предоставят данни за това дружество от базата данни на D&B, тъй като някои от заинтересованите страни също са установили това дружество и са предоставили одитираните отчети на групата в досието, което е достъпно за всички заинтересовани страни по този случай. Освен това се отбелязва, че в съответствие със стандартната си практика Комисията използва базите данни, с които разполага (като Bloomberg и D&B), за да определи производителите във всички потенциални представителни държави, в това число в Малайзия и Тайланд. В своето проучване Комисията се стреми да установи производители на продукта, предмет на разследването, за които съществува пълен набор от финансови данни, отнасящи се до РП, за да определи ПОАР и печалбата за формираната нормална стойност. Фактът, че заинтересованите страни са открили производители в Малайзия под кодовете по NACE, свързани с продукта, предмет на разследването, не потвърждава, че те действително са производители на продукта, предмет на разследването, за които съществува пълен набор от финансови данни, свързани с РП. Въпреки че Комисията не поставя под съмнение полезността на одитираните отчети, когато такива съществуват, тя отбелязва, че CCCME не е показала по какъв начин стандартизираната база от отчетни данни в базата данни на D&B добавя несигурност по отношение на точния обхват на данните. Представените разлики между данните в одитираните отчети на Ningbo Jinding и данните за дружеството в базата данни на D&B всъщност се дължат на факта, че информацията за приходите, включена в базата данни на D&B, се отнася до прогнозните приходи през 2014 г., докато приходите в представените одитирани отчети се отнасят до действителните приходи през 2014 г. Накрая, одитираните отчети на тримата малайзийски производители, предоставени след окончателното разгласяване, не бяха разгледани допълнително, тъй като, както е посочено в заключението в съображение 291, Малайзия не бе счетена за подходяща представителна държава по смисъла на член 2, параграф 6а, буква а) от основния регламент. Поради това твърденията на страните се отхвърлят.
 (297)
 CCCME и EFDA повториха искането си, ако Тайланд бъде използван като представителна държава, данните за вноса на четирите основни суровини (ХС 721391, ХС 721399, ХС 722790 и ХС 722830) да бъдат коригирани чрез приспадане на вноса от Япония от